lv lv es lv en lv en ceb lv lv fi es es lv lv lv fr ceb lv lv lv es lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv fr lv lv lv uk en eo lv lv lv lv en
Pārgājienu maršruti ap meža ezeriem
Šajā rakstā atradīsi divus apļveida pārgājienu maršrutus apkārt meža ezeriem.
Pēc smilgām uz Krievupi – Garkalnes meži
Nokļūšana: ar vilcienu (diemžēl tuvumā ar auto piebraukt nav iespējams. Var meklēt kaut kur uz Siguldas šosejas kādu "kabatu")
Sākums/beigas: dzelzceļa stacija “Krievupe”
Veicot šo pārgājienu maršrutu, pie Krievupes ir iespēja savākt smilgas mājas dekorēšanai, kas veikalos maksā lielu naudu. Taču jārēķinās, ka maršrutu veicot pulksteņrādītāju virzienā, smilgas būs jānes rokā aptuveni 8 km. Sākumā maršruts ved taisni gan Krievupi, bet atpakaļceļā tas ieved skaistajos Garkalnes mežos, kur pavisam nepamanāms noslēpies Buļļezers. Lieliska vieta, kur ieturēt pusdienu pauzi pirms pēdējo kilometru veikšanas. Iesaku šo maršrutu veikt saulainā dienā agrā rīta stundā, jo rīta saule, kas iespīd Garkalnes mežos, rada zeltaini maģisku noskaņu.
Trīs vienā – Garezeri
Nokļūšana: ar personīgo transportu vai vilcienu
Sākums/beigas: dzelzceļa stacija “Gauja” (alternatīva ir auto atstāt tuvāk pie ezeriem)
Garums: ~12 km (atstājot auto pie ezeriem - 8 km)
Skaists un salīdzinoši viegls pārgājienu maršruts dabas parkā “Piejūra” apkārt 3 ezeriem - Ziemeļu Garezeram, Vidus Garezeram un Dienvidu Garezeram, kurus kopā dēvē par Garezeriem. Ejot tiem apkārt pretēji pulksteņrādītāju virzienam, pirmā ceļa puse būs ļoti līdzena, vietām ar platu taku. Taču atpakaļceļā ir iespēja iet vai nu līkločiem gar pašiem ezeru krastiem, vai arī pa taisnāku, taču kalnaināku ceļu, nedaudz nostāk no krasta līnijas.
Pārgājienu uzsākot no dzelzceļa stacijas “Gauja”, maršruta garums būs 12 kilometri, taču piebraucot ar auto pie pašiem ezeriem, pārgājiena maršrutu var saīsināt par 4 kilometriem. Savukārt, ja ar ezeru apskati ir par maz, tad ir iespēja arī veikt ceļu līdz jūrai un atpakaļ, šādi palielinot pārgājienu vēl par dažiem kilometriem. Ezeru otrā galā, ir dzelzceļa stacija “Lilaste” un arī no turienes var uzsākt pārgājienu.
Ja tev patīk manis veidotais saturs, tad šādi vari man pateikt paldies. Spied pelēko pogu, lai uzsauku man kafijas tasi vai zilo pogu, lai dalītos ar rakstu Facebook. Es pateicos par jebkuru tavu izvēli!
Dalies ar rakstu Facebook Atbalstīt
Pārgājienu maršruti pie Milzkalnes
Nokļūšana: ar personīgo transportuSākums/beigas: Stāvvieta pie pārtikas v...
Pārgājienu maršruti Daugavas salās
Turpinām rakstu sēriju par pārgājienu maršrutiem. Šoreiz dalos ar pārgāj...
Ir liela laime piedzīvot mierīgu sevi. Apstāties. Baudīt. Ieelpot. Sajust. Būt pateicīgai. To mācos ik dienu.
43. diena // Kopenick - Berlin
Saņem ziņu par jaunu stāstu savā e-pastā!
"What if I told you" garantē, ka Jūsu dati netiks nodoti trešajai personai, bet tiks izmantoti atbilstoši Likumam par fizisko personu datu aizsardzību unsubscribe@whatifitoldyou.eu
© whatifitoldyou — All Rights Reserved